
ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου Πόλης, Θέρμου Δ. Νικολέττα του Νομού Αι¬ 
τωλίας και Ακαρνανίας... . 1 

Καθορισμός ορίων και όρων και περιορισμών δόμησης στον οικισμό 

«ΗΛΙΟΦΩΤΟ» του Ν. Κιλκίς. 2 

Καθορισμός ορίων, όρων και περιορισμών δόμησης του οικισμού ' 
Συνέτι Άνδρου Ν. Κυκλάδων. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3000 (1) 

Τροποποίηση σχεδίου Πόλης, Θέρμου Δ. Νικολέττα του Νομού Αιτω¬ 
λίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του 3200/55 «Περί διοικητικής αποκεντρώ- 
σεως». 

2. Τις διατάξεις του από 20.6.55 Β.Δ/τος «Περί εξαιρέσεως από της 
κατά την παρ. 1 του Ν. 3200/55 αρμοδιότητος του ΤΠ. Δ.Ε.». 

3. Τις διατάξεις του 863/70 Β.Δ/τος «Περί διαρθρώσεως ταυ Υπ. 
Συγκοινωνιών και Δημ. Έργων, όπως τούτο τροποποιήθηκε δια του 
αρ. 572/67 Β.Δ.». 

4. Τις διατάξεις του 532/70 Ν.Δ. «περί διοικητικής αποκεντρώ- 
σεως». 

5. Τις διατάξεις του 712/70 Β.Δ. όπως τροποποιήθηκε και συμπλη¬ 


ρώθηκε με τα 677/71 και 198/72 Π.Δ/τα. 

6. Την Λ. 7/16/11/7.10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του Υπ.Δ.Ε.». 

7. Την Λ 9/1.8-9.8.71 κοινή εγκύκλιο των Πρωθυπουργών, Αντι¬ 
προέδρου και Υπουργού των Εσωτερικών «περί οργανώσεως των Νο¬ 
μαρχιών». 

8. Την υπ’ αριθ. 24712/1248/21.6.1982 κοινή απόφαση Υπουρ¬ 
γών Προεδρίας Κυβερνήσεως και Χ.Ο.Π. 

9. Π.Δ. 183/86 περί έγκρισης τροποποιήσεων και καθορισμό όρων 
και περιορισμών δόμησης από τους Νομάρχες. 

10. Την 77/1987 απόφαση Δήμου Θέρμου που εγκρίνει την τροπο¬ 
ποίηση όπως φαίνεται στο τοπογραφικό διάγραμμα του Μηχ/κού Ν. 
Πετρούλα. 

11. Το γεγονός ότι με την τροποποίηση ζητείται η μετατόπιση του 
δρόμου στην ιδιοκτησία του ίδιου ιδιοκτήτη για να αποφευχθεί η ρυμο- 
τόμηση της μοναδικής κατοικίας του. 

12. Το γεγονός ότι με τις αποτιμήσεις επιτυγχάνεται η συνέχεια της 
υφής του Πολεοδομικού ιστού. 

13. Το γεγονός ότι δεν δημιουργούνται προβλήματα κυκλοφορίας ή 
αισθητικής του δρόμου. 

14. Τις δ/ξεις του από 17.7.23 Π.Δ/τος περί σχεδίων πόλεων. 

15. Τη'σύμφωνη γνωμοδότηση του Συμβουλίου ΧΟΠ όπως διατυ¬ 
πώθηκε στο 16/87 θέμα 4 το πρακτικό αυτού, αποφασίζουμε: 

Εγκρίνουμε την τροποποίηση σχεδίου πόλης Θέρμου στην ιδιοκτησία 
Δ. Νικολέττα, όπως φαίενται στο συνημμένο τοπ/κό διάγραμμα του 
Μηχ/κού Ν. Πετρούλα. 

Μεαολλόγι, 14 Σεπτεμβρίου 1987 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οίχ. Ε.Π.Α. 216 (2) 

Καθορισμός ορίων και όρων και περιορισμών δόμησης στον οικισμό 
«ΗΛΙΟΦΩΤΟ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
Έχοντας υπόψη: 

1. Τις διατάξεις του από 24.4.85 Π.Δ/τος (ΦΕΚ 181Δ/3.5.85) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης όπως τροποποιή¬ 
θηκε και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μ ηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Τ.Χ.Ο.Π. και τώρα 
Υ.Π.Ε.ΧΩ.Δ.Ε. 

4. Τη με αρ. Ε.Π.Α. 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίας απογραφής του κράτους 
της ΕΣΤΕ. 

6. Τη με αρ. 10ο/21.8.87 γνωμοδότηση - πρακτικό του Συμβου¬ 
λίου ΠΕ.ΧΩ.Δ.Ε. (ΣΧΟΠ) του Νομού. 

7. Τη με αρ. 44/1985 απόφαση του Κοινοτικού Συμβουλίου της 
Κοινότητας Χέρζου. 

8. Τον Α.Ν. 314/1968 «Περί παροχής εις τον Υπουργό Β, Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 


και συμπληρώθηκε με το Ν.Δ. 1018/1971, αποφασίζουμε: 

1. Καθορίζουμε τα όρια του οικισμού «ΗΛΙΟΦΩΤΟ» του Ν. Κιλκίς, 
όπως αυτά φαίνονται στο συνοδευτικό της παρούσας σχεδιάγραμμα σε 
κλ. 1:5000, που αποτελεί αναπόσπαστο τμήμα αυτής και συντάχθηκε 
βάσει στοιχείων χάρτη και επί τόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι Δόμησης 

2.1.1. Αρτιότητα γηπέδων. 

- Για την περιοχή εντός του ορίου, όπως καθορίζεται με το παρα¬ 
πάνω Π.Δ., αρτιότητα γηπέδου 1000 τ.μ. με πρόσωπο 26.00 μ. (πε- 

ριοχή Α )· 

Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδό και πρόσωπο είχαν στις 3.5.1985, ημέρα δη¬ 
μοσίευσης του από 24.4.1985 Π.Δ/τος. 

Β. Ειδικοί όροι Δόμησης 

2.2. Για τον οικισμό «ΗΛΙΟΦΩΤΟ» της ομάδας 5 βαθμού Προστα¬ 
σίας Β3, τους ειδικούς όρους δόμησης που αναγράφονται στην καρτέλλα 
που συνοδεύει την παρούσα. 

Κατά τα λοιπά ισχύουν τα οριζόμενα στο Π.Δ. της 24.4.85 όπως 
τροποποιήθηκε και συμπληρώθηκε με το II.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

Η παρούσα απόφαση, το σχεδιάγραμμα οριοθέτησης του οικισμού 
που τη συνοδεύει, το δελτίο Αρχιτεκτονικής Αναγνώρισης του οικισμού, 
όπως αυτά έχουν θεωρηθεί από τον προϊστάμενο του Τ.Π.Π.Ε. Κιλκίς 
να δημοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. Τ.Π. οικ. 5083 (3) 

Καθορισμός ορίων, όρων χαι περιορισμών δόμησης του οικισμού Συνέτι 
Άνδρου Ν. Κυκλάδων. 

* Ο ΝΟΜΑΡΧΗΣ ΚΥΚΛΑΔΩΝ 

Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) «περί 
τρόπου καθορισμού ορίων οικισμού της Χώρας, κατηγορίες αυτών και κα¬ 
θορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοιχτών 
πόλεων, που αφορούν στον προορισμό των ορίων των υπόψη οικισμών. 

3. Τα δελτία αρχιτεκτονικής αναγνώρισης των οικισμών που συμπληρώ¬ 
θηκαν από τους προαναφερόμενους μελετητές κατά τις υποδείξεις των σχε¬ 
τικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5. Την υπ' αριθ. 99/17.12.86 γνωμοδότηση του Συμβουλίου ΧΟΠ του 
Νομού. 

6. Την υπ’ αριθ. 7/85 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσουμε τον οικισμό στην κατηγορία: Αξιόλογος, στάσιμος, συ¬ 
νεκτικός, μεσαίος. 

2. Καθορίζουμε τα όρια του οικισμού: ΣΥΝΕΤΙ ΑΝΔΡΟΥ όπως αυτά 
φαίνονται στην συνοδευτική αεροφωτογραφία της παρούσας απόφασης με 
κλίμακα 1:2.500 περ. που αποτελεί αναπόσπαστο μέρος της απόφασης αυ¬ 
τής και συντάχθηκε βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς Δόμησης. 

Α. Γενικοί όροι Δόμησης 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.1985 και καθορίζεται: αρτιό¬ 
τητα ως εξής: 

α) Για τις ιδιοκτησίες που έχουν πρόσωπο στην επαρχιακή οδό Χώρας - 
Όρμου Κορθίου (7-8 στην Α/Φ) καθώς και εκατέρωθεν της κοινοτικής 
οδού 3-4 ορίζεται αρτιότητα 2.000 μ 2 . 

β) Στον υπόλοιπο οικισμό ορίζεται αρτιότητα 1.000 μ 2 . 

2. Κατά παρέκκλιση εντός των ορίων των οικισμών θεωρούνται άρτια τα 
οικόπεδα με όποιο εμβαδόν είχαν στις 3.5.1985 ημέρα Δημοσίευσής του 
από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 
Β1) Διάταξη ορίων 

α) Ο Μέγιστος ενιαίος επιτρεπόμενος οικοδομικός όγκος κτιρίου δεν δύ- 
ναται να υπερβαίνει τα 800 μ 3 (υπέρ τη στάθμη του φυσικού εδάφους) έστω 
και αν το ενιαίο λειτουργικά κτίριο έχει όγκο μεγαλύερο του παραπάνω κα¬ 
θοριζόμενου. 

Εις περίπτωση κτιρίου με όγκο μεγαλύτερου των οχτακοσιών (800) μ® 
επιβάλλεται η υποδιαίρεση του όγκου τούτου. Οι τμηματικοί όγκοι του 
ενιαίου κτιρίου πρέπει να διαχωρίζονται είτε ως προς το ύψος (διαφορά 
στάθμης) είτε ως προς τις κατόψεις (μετάθεση κατόψεων τουλάχιστον κατά 
ένα και μισό μέτρο (1,50)) κατά την μία ή άλλη κύρια διεύθυνση. 

β) Το μέγιστο συνεχές και ενιαίο τμήμα όψεως του κτιρίου δεν δύναται να 
υπερβαίνει τα μέτρα μήκους. Σε περίπτωση μεγαλύτερου μήκους πρόσο¬ 
ψης, αυτή πρέπει να διαιρείται μορφολογικά σε περισσότερα τμήματα, έστω 
και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: Στέγη. Κατ’ εξαίρεση: Σε περιπτώσεις ισογείων χτισμάτων 
όπου δεν εξαντλείται ο σ.δ. στο ισόγειο επιτρέπεται η κατασκευή δώματος. 

- Υλικό: Μπετόν ή παραδοσιακοί τρόποι (τράβες - πέτσωμα). 

- Χρώμα: Κόκκινο. 

Το στηθαίο του δώματος πρέπει να διαμορφώνεται κατά τα παραδοσιακά 
πρότυπα (σαμάρι), συμπαγές και πλάτους 0,40 έως 0,60 του μέτρου και 
ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη ηλιακού 
συλλέκτη και τούτο μετά από έγκριση της ΕΠΑΕ. Σε καμία περίπτωση δε 
θα ξεπερνά τα 0,70 του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 1,00 
μ. Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ δύο διαδοχικών εξωστών ορίζεται εις : 
2,00 μέτρα. Αποκλείεται η κατασκευή εξωστών σε απόσταση μικρότερη 
του 1,00 μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώστη 
πρέπει να βρίσκεται το λιγότερο 2,40 μ. από τη στάθμη του διαμορφωμένου 
εδάφους. 


- Αποκλείονται οι γωνιακοί ακάλυπτοι εξώστες. 

Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές πρέπει 
να κατασκευάζονται υποχρεωτικά συμπαγείς και πρέπει να τοποθετούνται 
παράλληλα (όχι κάθετοι ή υπό γωνία) προς το σώμα του κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατασκευάζο¬ 
νται αποκλειστικά συμπαγή ή ξύλινα με κουπαστή και ορθοστάτες απλής 
ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλειστικά 
από ξύλινα κιγκλιδώματα (τα μεταλλικά παραδοσιακά κιγκλιδώματα επι¬ 
τρέπονται εφ’ όσον συναντιόνται στον οικισμό και μετά από έγκριση της 
ΕΠΑΕ). 

Β6) ΑΝΟΙΓΜΑΤΑ (ΕΞΩΤΕΡΙΚΑ) 

- Το άθροισμα των επιφανειών των ανοιγμάτων πάσης φύσε ος δεν πρέ- 
πει να υπερβεί το 20%. 

- Τα ανοίγματα στις όψεις του κτιρίου οφείλουν να υπακούουν στην ανα¬ 
λογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλλους 
θύρες και 1,5/1 για τις δίφυλλους (μέγιστο άνοιγμα 1,20). 

- Τα. παραπάνω ποσοστά είναι ενδεικτικά και μετατρέπονται μετά από 
έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζόντια 
έννοια ορίζεται σε 0,50 μ. το ελάχιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ) 

- Υλικό: Ξύλο. 

- Τύπος: Ταμπλαδωτά, καρφωτά (σανιδωτά) ή περσιδωτά (μετά από 
έγκριση της ΕΠΑΕ. 

- Χρώμα: Μπλέ. καφεκόκκινο, γκρίζο, πράσινο. 

- Τα τζαμιλίκια των παραθύρων θα πρέπει να υποδιαιρούνται με 2 του¬ 
λάχιστον καΐτια κατά την έννοια του ύψους. 

- Επιτρέπονται οι φεγγίτες. 

- Αποκλείονται σε συρόμενα εξωτερικά παραθυρόφυλλα. 

Βδ) ΠΕΡ1ΦΡΑΞΗ 

Τύπος: Χαμηλός μαντρότοιχος μέγιστου ύψους 1,50 μ. Τό ύψος αυτό θα 
μπορεί να φθάσει μέχρι τα 2,00 μ. εφ’ όσον το στοιχείο αυτό συναντάται 
στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμοποιεί¬ 
ται άλλο δομικό υλικό θα πρέπει να έχει ελάχιστο πλάτος 0,50 μ. και να κα¬ 
λύπτεται με επίχρισμα. 

Χρώμα: Λευκό (υδρόχρωμα). 

Β9) ΓΕΝΙΚΑ 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχόβίλλες). 

β) Επιτρέπεται η τοποθέτηση απλών έγχρωμων επιγραφών (καταστή¬ 
ματα, Ξενοδοχεία μέγιστου μήκους όχι μεγαλύτερου από το πλάτος του 
ανοίγματος που αντιστοιχεί και ύψους (0,70) μ. το μέγιστο. Ο φωτιμός γί¬ 
νεται με απλά διακριτικά τα φωτιστικά στοιχεία (5ΡΟΤ5). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην των 
ισογείων χώρων, κέντρων αναψυχής, εστιατορίων, και τούτο μετά από την 
κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή λευκό 
καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί κοι¬ 
νοχρήστων χώρων (λούνα πάρκ, ...) χωρίς την προηγούμενη έγκριση της 
ΕΠΑΕ. 

Β10) 

α) Πριν από οποιαδήποτε κατάτμηση οικοπέδων εντός των ορίων του οι¬ 
κισμού θα πρέπει να θεωρείται το σχετικό τοπογραφικό διάγραμμα από το 
Τμήμα Πολεοδομίας και Π.Ε. της Νομαρχίας, ώστε να εξασφαλίζεται η συ¬ 
νέχεια των υπαρχόντων κοινόχρηστων χώρων σύμφωνα με τα οριζόμενα 
στις διατάξεις της παρ. 1 του άρθρου 6 του από 24.4.85 Δ/τος. 

β) Να εξασφαλίζεται οπωσδήποτε η συνέχεια των υφιστάμενων εγκεκρι¬ 
μένων δρόμων του οικισμού. 

γ) Απαγορεύονται οι γέφυρες προσπέλασης λόγω κλίσης του εδάφους. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 181 
Δ/ 

3.5.85). 

Η παρούσα απόφαση με το σχεδιάγραμμα οριοθέτησης του οικισμού που 
την συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 27 Ιουλίου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 



















